
[bookmark: _Hlk203295596]בפרק י"ז נכרתת ברית נוספת בין הקב"ה לבין אברהם. הקב"ה שב ומבטיח לאברהם זרע, ארץ, ובנוסף מבטיח לו שהוא יהיה אלוקי העם שיצא מזרעו. אברהם נדרש לעבוד את ה' בתמימות ולמול את עצמו ואת בני ביתו. בנוסף לברית הנכרתת, הקב"ה הודיע לאברהם לראשונה שהבטחת הזרע תתקיים דווקא בבן שייוולד לאברהם מאשתו שרה, ונקב מועד: בעוד שנה.  

	חלק א: שלוש ההתגלויות של ה' לאברהם (א-כב)



התגלות ראשונה: התחייבות בברית של ה' לאברהם ולזרעו 
בראשית פרק יז
(א)	וַיְהִי אַבְרָם בֶּן תִּשְׁעִים שָׁנָה וְתֵשַׁע שָׁנִים 
	וַיֵּרָא ה' אֶל אַבְרָם וַיֹּאמֶר אֵלָיו 
	אֲנִי אֵל שַׁדַּי הִתְהַלֵּךְ לְפָנַי וֶהְיֵה תָמִים:
(ב)	וְאֶתְּנָה בְרִיתִי בֵּינִי וּבֵינֶךָ וְאַרְבֶּה אוֹתְךָ בִּמְאֹד מְאֹד:
(ג)	וַיִּפֹּל אַבְרָם עַל פָּנָיו 	

הכותרת לפרק: "הִתְהַלֵּךְ לְפָנַי וֶהְיֵה תָמִים" 
"הִתְהַלֵּךְ לְפָנַי וֶהְיֵה תָמִים" (א) בפשט, זו קריאה לאברהם ללכת בדרכיו של הקב"ה.
ניתן להציע שבציווי של ה' לאברהם "הִתְהַלֵּךְ לְפָנַי וֶהְיֵה תָמִים" המופיחע בפסוק א הוא למעשה כותרת לכל הפרק. 
נעיין בשני פירושים המבארים מה המשמעות של הכותרת "הִתְהַלֵּךְ לְפָנַי וֶהְיֵה תָמִים" 
תנחומא ישן, לך לך, כו
התהלך לפני והיה תמים - למה האבות היו דומין, (בהליכתם) לפני הקב"ה? 
לנשיא שהוא מהלך וזקניו מהלכין לפניו, והזקנים מודיעין כבודו של נשיא. 
כך היו אבות העולם הולכים לפניו, שנאמר (בראשית מח, טו) "הָאֱלֹהִים אֲשֶׁר הִתְהַלְּכוּ אֲבֹתַי לְפָנָיו". 

עיין בדברי המדרש, וענה:
א. במשל: מה תפקידם של הזקנים (היועצים)? לשם מה הם הולכים לפני הנשיא (המלך)? 
ב. בנמשל: מה היה תפקידו של אברהם ושל שאר האבות בעולם? 
	ומה ניתן ללמוד מכך על התפקיד של עם ישראל בעולם?
ג. הצע הסבר, מדוע לפי המדרש ניתן לראות את פסוק א ככותרת לפרק?

רבי יוסף בכור שור (ריב"ש), בראשית יז, א 
התהלך לפני - לקיים מצוה זו.
והיה תמים - לא תחשוב בלבך שתהא בעל מום על זאת, כאדם שנקטע מקצת ידו או מקצת רגלו שהוא בעל מום. מזו לא תהיה חשוב בעל מום אלא תמים ושלם.

עיין בדברי הריב"ש, וענה:
א. לאיזו מצווה מכוונות המילים "התהלך לפני"?
ב. מה הפירוש המילים והיה תמים"?
ומדוע הוצרך ה' לומר לאברהם "היה תמים" אחרי שציווה אותו "התהלך לפני"? נמק.
ג. הצע הסבר, מדוע לפי המדרש ניתן לראות את פסוק א ככותרת לפרק?



תנחומא תזריע ה, א
"מעשה ששאל טורנוסרופוס הרשע* את רבי עקיבא: איזה מעשים נאים, של הקדוש ברוך הוא או של בשר ודם?
אמר לו: של בשר ודם נאים.
אמר לו טורנוסרופוס: הרי השמים והארץ - יכול אדם לעשות כיוצא בהם?
אמר לו רבי עקיבא: לא תאמר לי בדבר שהוא למעלה מן הבריות, שאין שולטין עליו, אלא אמור דברים שהם מצויין בבני אדם.
אמר לו: למה אתם מולים?
אמר לו: אני הייתי יודע שעל דבר זה אתה שואלני, ולכך הקדמתי ואמרתי לך, שמעשי בני אדם נאים משל הקדוש ברוך הוא.
הביא לו רבי עקיבא שיבולים וגלוסקאות (לחמניות), אמר לו: אלו מעשה הקדוש ברוך הוא, ואלו מעשה ידי אדם. אמר לו: אין אלו נאים יותר מן השיבולים?
אמר לו טורנוסרופוס: אם הוא חפץ במילה, למה אינו יוצא הוולד מהול ממעי אמו?
אמר לו רבי עקיבא: ולמה שוררו (חבל הטבור) יוצא עמו, והוא תלוי בבטנו ואמו חותכו? ומה שאתה אומר 'למה אינו יוצא מהול', לפי שלא נתן הקדוש ברוך הוא את המצוות לישראל אלא לצרוף אותם בהם. ולכך אמר דוד: 'כל אמרת אלוה צרופה'.
* רוב החוקרים מזהים את טורנוסרופוס הרשע עם קווינטוס טיניאוס רופוס, שהיה הנציב הרומאי בתקופת מרד בר כוכבא.


עין בדברי התנחומא והסבר בעזרת המשל של ר"ע, כיצד יתכן שאדם מסיר חלק מגופו בברית המילה (חלק שהוא נולד איתו), ודווקא ע"י כך הוא הופך לאדם שלם יותר, ולא לאדם חסר ופגום?



המשך ההתגלות הראשונה
בניגוד לברית בפרק טו, הפרק כאן מדגישים את אופייה ההדדי של הברית: : "ואתנה בריתי ביני ובינך" (פסוק ב), וכן בהמשך "והקמתי את בריתי ביני ובינך" (פסוק ז). בפסוקים ג-ח הקב"ה המפרט בעיקר את החלק שלו בברית, את ההתחייבות שלו, את ההבטחות שלו כלפי אברהם. בהמשך נראה במה אברהם מתחייב.
בראשית פרק יז
(ג)	...וַיְדַבֵּר אִתּוֹ אֱלֹהִים לֵאמֹר:
(ד)	אֲנִי הִנֵּה בְרִיתִי אִתָּךְ וְהָיִיתָ לְאַב הֲמוֹן גּוֹיִם:
(ה)	וְלֹא יִקָּרֵא עוֹד אֶת שִׁמְךָ אַבְרָם וְהָיָה שִׁמְךָ אַבְרָהָם כִּי אַב הֲמוֹן גּוֹיִם נְתַתִּיךָ:
(ו)	וְהִפְרֵתִי אֹתְךָ בִּמְאֹד מְאֹד וּנְתַתִּיךָ לְגוֹיִם וּמְלָכִים מִמְּךָ יֵצֵאוּ:
(ז)	וַהֲקִמֹתִי אֶת בְּרִיתִי בֵּינִי וּבֵינֶךָ וּבֵין זַרְעֲךָ אַחֲרֶיךָ לְדֹרֹתָם לִבְרִית עוֹלָם לִהְיוֹת לְךָ לֵאלֹהִים וּלְזַרְעֲךָ אַחֲרֶיךָ:
(ח) וְנָתַתִּי לְךָ וּלְזַרְעֲךָ אַחֲרֶיךָ אֵת אֶרֶץ מְגֻרֶיךָ אֵת כָּל אֶרֶץ כְּנַעַן לַאֲחֻזַּת עוֹלָם וְהָיִיתִי לָהֶם לֵאלֹהִים:

עיין בפסוקים ג- ח, פרט מה הן שלושת ההתחייבות העיקריות של ה' כלפי אברהם וזרעו?



ההתגלות השנייה: ההתחייבויות של אברהם כלפי ה' - ברית מילה
ציינו שהברית בפרק יז היא הדדית. בפסוקים ט-יד מפורט במה אברהם מתחייב: ההתחייבות שלו ושל זרעו כוללת לקיים את מצוות המילה, הבאים:
בראשית יז 
(ט) וַיֹּאמֶר אֱלֹהִים אֶל אַבְרָהָם וְאַתָּה אֶת בְּרִיתִי תִשְׁמֹר אַתָּה וְזַרְעֲךָ אַחֲרֶיךָ לְדֹרֹתָם:
(י) זֹאת בְּרִיתִי אֲשֶׁר תִּשְׁמְרוּ בֵּינִי וּבֵינֵיכֶם וּבֵין זַרְעֲךָ אַחֲרֶיךָ הִמּוֹל לָכֶם כָּל זָכָר:
(יא) וּנְמַלְתֶּם אֵת בְּשַׂר עָרְלַתְכֶם וְהָיָה לְאוֹת בְּרִית בֵּינִי וּבֵינֵיכֶם:
(יב) וּבֶן שְׁמֹנַת יָמִים יִמּוֹל לָכֶם כָּל זָכָר לְדֹרֹתֵיכֶם יְלִיד בָּיִת וּמִקְנַת כֶּסֶף מִכֹּל בֶּן נֵכָר אֲשֶׁר לֹא מִזַּרְעֲךָ הוּא:
(יג) הִמּוֹל יִמּוֹל יְלִיד בֵּיתְךָ וּמִקְנַת כַּסְפֶּךָ וְהָיְתָה בְרִיתִי בִּבְשַׂרְכֶם לִבְרִית עוֹלָם:
(יד) וְעָרֵל זָכָר אֲשֶׁר לֹא יִמּוֹל אֶת בְּשַׂר עָרְלָתוֹ וְנִכְרְתָה הַנֶּפֶשׁ הַהִוא מֵעַמֶּיהָ אֶת בְּרִיתִי הֵפַר: ס

עיין בפסוקים ט-יד, ופרט בטבלה הבאה את דיני מצוות המילה שנלמדים מפסוקים אלו.
	א. מי חייב במילה? 
	

	(פרט שלושה דינים)
	1) פס' י; יב
2) פס' י'
3) פס' יב-יג

	ב. כיצד מלים?
	מסירים את בשר העורלה (יא)
	פס' יא

	ג. מתי מלים?
	
	פס' יב

	ד. מה דינו של מי שלא נימול?
	
	פס' יד



משמעותה של ברית המילה 
ספר החינוך מצוה ב
והעם הנבחר חפץ השם יתברך להשלים תכונתו, ורצה להיות ההשלמה על ידי האדם, ולא בראו שלם מבטן, לרמוז אליו כי כאשר תושלם צורת גופו על ידו, כן בידו להשלים צורת נפשו בהכשר פעולותיו. 

עיין בספר החינוך, וענה:
א. מהו הרעיון בכך שה' לא ברא את האדם "שלם מבטן" וציווה עליו להשלים את עצמו ע"י ברית המילה?
ב. איזה מסר חינוכי כללי לומד ספר החינוך מהציווי בהשלמת הגוף באמצעות המילה?
ג. איזה פסוק ואיזה פירוש שלמדנו בפרק יז מציג רעיון דומה לרעיון של ספר החינוך?





הרב פרופ' יונתן גרוסמן, אברהם, עמ' 146-150
הקדמת טכס הברית לגיל שבו הנימול אינו יכול להתנגד, הופכת את אות המילה לעדות על הברית שבה מצויים הוריו של התינוק המבצעים בגוף בנם את אות הברית... בקיום האות בגוף התינוק מתרחשים שני דברים במקביל: 
האב מעיד על כך שהאל מימש את התחייבותו להפרות ולהרבות את זכר אברהם - הנה נולד בן והוא זכה לפריון. לצד זאת, האב מכניס את הבן להיות חלק מהברית המשפחתית שקיימת עם אלוקים.

הרב ב פרופ' גרוסמן משנה את ההבנה המקובלת של ברית המילה עיין בדבריו, וענה:
א. מי, בעיקר, נכנס לברית ם ה' בטקס ברית המילה? נמק.
ב. אילו שתי משמעויות יש למעשה האב בעת ברית בנו?




[bookmark: _Hlk203296948]מה התווסף בהבטחות ה' לאברהם בפרק יז?
א. מה מוסיפה הברית שנכרתה בפרק יז על ההבטחות הקודמות לאברהם? 


בראשית יז, ז
וַהֲקִמֹתִי אֶת בְּרִיתִי בֵּינִי וּבֵינֶךָ וּבֵין זַרְעֲךָ אַחֲרֶיךָ לְדֹרֹתָם לִבְרִית עוֹלָם לִהְיוֹת לְךָ לֵאלֹהִים וּלְזַרְעֲךָ אַחֲרֶיךָ: (פסוק ז). 
[bookmark: _heading=h.iz8dnspdq90a]אברבנאל לפסוק ד: 
"לברית עולם" ר״ל (רצונו לומר) נצחי ומתמיד, והברית הוא: "להיות לך לאלהים ולזרעך אחריך", ר״ל שתדבק ההשגחה באברהם כל ימיו, וגם כן תדבק בזרעו בסבתו וזכותו וזה טעם "אחריך".

[bookmark: _heading=h.69mxg6ovivf]ב. לפי האברבנאל, איזו הבטחה התווספה בפרק יז?
[bookmark: _heading=h.apcn8hbin6y6]

ההתגלות השלישית: הבטחת ה' לאברהם ששרה תלד לו בן
בראשית יז 
(טו) וַיֹּאמֶר אֱלֹהִים אֶל אַבְרָהָם שָׂרַי אִשְׁתְּךָ לֹא תִקְרָא אֶת שְׁמָהּ שָׂרָי כִּי שָׂרָה שְׁמָהּ:
(טז) וּבֵרַכְתִּי אֹתָהּ וְגַם נָתַתִּי מִמֶּנָּה לְךָ בֵּן וּבֵרַכְתִּיהָ וְהָיְתָה לְגוֹיִם מַלְכֵי עַמִּים מִמֶּנָּה יִהְיוּ:

(יז) וַיִּפֹּל אַבְרָהָם עַל פָּנָיו וַיִּצְחָק וַיֹּאמֶר בְּלִבּוֹ הַלְּבֶן מֵאָה שָׁנָה יִוָּלֵד וְאִם שָׂרָה הֲבַת תִּשְׁעִים שָׁנָה תֵּלֵד:
(יח) וַיֹּאמֶר אַבְרָהָם אֶל הָאֱלֹהִים לוּ יִשְׁמָעֵאל יִחְיֶה לְפָנֶיךָ:

(יט) וַיֹּאמֶר אֱלֹהִים אֲבָל שָׂרָה אִשְׁתְּךָ יֹלֶדֶת לְךָ בֵּן וְקָרָאתָ אֶת שְׁמוֹ יִצְחָק וַהֲקִמֹתִי אֶת בְּרִיתִי אִתּוֹ לִבְרִית עוֹלָם לְזַרְעוֹ אַחֲרָיו:
(כ) וּלְיִשְׁמָעֵאל שְׁמַעְתִּיךָ הִנֵּה בֵּרַכְתִּי אֹתוֹ וְהִפְרֵיתִי אֹתוֹ וְהִרְבֵּיתִי אֹתוֹ בִּמְאֹד מְאֹד שְׁנֵים עָשָׂר נְשִׂיאִם יוֹלִיד וּנְתַתִּיו לְגוֹי גָּדוֹל:
(כא) וְאֶת בְּרִיתִי אָקִים אֶת יִצְחָק אֲשֶׁר תֵּלֵד לְךָ שָׂרָה לַמּוֹעֵד הַזֶּה בַּשָּׁנָה הָאַחֶרֶת:

(כב) וַיְכַל לְדַבֵּר אִתּוֹ וַיַּעַל אֱלֹהִים מֵעַל אַבְרָהָם:

בפרשיה כאן ה' מזכיר פעמים את עניין הברית: 
"וְקָרָאתָ אֶת שְׁמוֹ יִצְחָק וַהֲקִמֹתִי אֶת בְּרִיתִי אִתּוֹ" (יט) 
"וְאֶת בְּרִיתִי אָקִים אֶת יִצְחָק" (כא), 
על איזו ברית מדובר שתתממש ביצחק? ובמי היא לא תתממש?






עיין בפסוקים טו-כב, וענה:
א. שלוש פעמים בפסוקים אילו מבטיח הקב"ה לאברהם בן משרה. סמן אותם במרקר צהוב.
ב. סמן במרקר ירוק את שתי התגובות של אברהם להבטחה זו?
ג. מדוע בפרשיה הקצרה הזאת, ה' נזקק להבטיח לאברהם שלוש פעמים שאשתו שרה תל ממנו בן?




שינוי שמם של שרה ואברהם
שינו שמו של אדם ע"י הקב"ה איננו דבר סתמי, אלא יש לכך משמעות רבה המשפיעה על אישיותו, אופיו ותכונותיו של אותו אדם. יש במקרא מקרים ששינו השם איננו מוחלט, אלא האדם ממשיך להיקרא גם בשמו הקודם - כמו במקרה של יעקב, ששמו שונה מ"יעקב" ל"ישראל". במקרה של אברהם ושרה מדובר בשינוי מוחלט וסופי, עד כדי כך שהגמרא אומרת לגבי אברהם בברכות יב, ע"ב:
	
תני בר קפרא כל הקורא ל"אברהם" "אברם "עובר בעשה שנאמר: "והיה שמך אברהם" (בראשית יז) 
	רבי אליעזר אומר עובר בלאו, שנאמר: "ולא יקרא עוד (את) שמך אברם" (בראשית יז).

אפשר ששינוי המוחלט של השם ל"אברהם" מבטא התחלה חדשה, וניתוק מוחלט מעברו. עוד יש לשים לב, ששרה היא האישה היחידה שאנו מכירים שה' משנה את שמה, ומברך אותה, מה שמעיד על מעמדה המיוחד. ננסה להבין מהו השינוי שחל באישיותם של אברהם ושרה בעקבות שינוי שמם ע"י הקב"ה.

	אברהם
	שרה

	
בראשית יז
(ג) וַיִּפֹּל אַבְרָם עַל פָּנָיו וַיְדַבֵּר אִתּוֹ אֱלֹהִים לֵאמֹר:
(ד) אֲנִי הִנֵּה בְרִיתִי אִתָּךְ וְהָיִיתָ לְאַב הֲמוֹן גּוֹיִם:
(ה) וְלֹא יִקָּרֵא עוֹד אֶת שִׁמְךָ אַבְרָם וְהָיָה שִׁמְךָ אַבְרָהָם 
	כִּי אַב הֲמוֹן גּוֹיִם נְתַתִּיךָ:
(ו) וְהִפְרֵתִי אֹתְךָ בִּמְאֹד מְאֹד 
	וּנְתַתִּיךָ לְגוֹיִם וּמְלָכִים מִמְּךָ יֵצֵאוּ:
	
בראשית יז
 (טו) 	וַיֹּאמֶר אֱלֹהִים אֶל אַבְרָהָם 
	
	שָׂרַי אִשְׁתְּךָ לֹא תִקְרָא אֶת שְׁמָהּ שָׂרָי כִּי שָׂרָה שְׁמָהּ:

(טז) 	וּבֵרַכְתִּי אֹתָהּ וְגַם נָתַתִּי מִמֶּנָּה לְךָ בֵּן 
	 וּבֵרַכְתִּיהָ וְהָיְתָה לְגוֹיִם מַלְכֵי עַמִּים מִמֶּנָּה יִהְיוּ:

	
רש"י בראשית יז, ה
כי אב המון גוים - לשון נוטריקון של שמו.
	
רש"י בראשית יז טו
לא תקרא את שמה שרי - דמשמע שרי לי ולא לאחרים כי שרה סתם שמה, שתהא שרה על כל.



עיין בפסוקים המובאים בטבלה ובדברי רש"י וענה:
א. מה המשמעות של השם החדש שניתן לאברהם ולשרה? 
וכיצד מבחינה לשונית משמעות זו נובעת מן השם החדש?
ב. מה ניתן ללמוד מכך שהקב"ה משנה את השמות של שניהם ובאותו זמן?


שתי התגובות של אברהם 
[bookmark: _Hlk203297355]בראשית יז , יז - התגובה הראשונה
וַיִּפֹּל אַבְרָהָם עַל פָּנָיו וַיִּצְחָק וַיֹּאמֶר בְּלִבּוֹ הַלְּבֶן מֵאָה שָׁנָה יִוָּלֵד וְאִם שָׂרָה הֲבַת תִּשְׁעִים שָׁנָה תֵּלֵד:
רש"י
ויפל אברהם על פניו ויצחק - זה תירגם אונקלוס: וחדי - לשון שמחה.

עיין בפסוק יז ובדברי רש"י, וענה:
א. ניתן לדרוש את התגובה הראשונה של אברהם כגנאי לאברהם, וניתן לדרוש אותה כשבח לאברהם. כיצד?
ב. באיזו דרך בחר רש"י לפרש את תגובתו של אברהם, לגנאי או לשבח?



	[bookmark: _Hlk203297960]בראשית יז, יח - התגובה השנייה
וַיֹּאמֶר אַבְרָהָם אֶל הָאֱלֹהִים לוּ יִשְׁמָעֵאל יִחְיֶה לְפָנֶיךָ:


	רש"י 
לו ישמעאל יחיה - הלוואי שיחיה ישמעאל, איני כדאי (ראוי) לקבל מתן שכר כזה.
יחיה לפניך - יחיה ביראתך, כמו "התהלך לפני" (א), פלח קדמי (עבוד לפני).
	 רמב"ן 
לו ישמעאל יחיה - ...ואמר אברהם, אם ישמעאל יחיה לפניך ארצה בברכה הזאת אשר ברכתני בזרע שרה, כי הבטיחו מתחלה "אשר יצא ממעיך הוא יירשך" (טו, ד), והנה היורש אותו יחיד, והיה חושב שהוא ישמעאל, ועתה כאשר נאמר לו כי משרה יוליד, והבין כי הוא (הבן משרה) היורש, פחד פן ימות ישמעאל, ולכן אמר זה.



עיין בפסוק יח ובדברי רש"י ורמב"ן, וענה:
א. "לוּ יִשְׁמָעֵאל יִחְיֶה לְפָנֶיךָ", מה הביא את אברהם לבקש בקשה זו מאת ה' דווקא עכשיו?
ב. לפי רש"י ורמב"ן, מה בדיוק מבקש אברהם בבקשה זו מאת ה'? (פרט את ההבדל בין שני הפירושים).
ג. לפי רש"י, הסבר בלשונך את התגובה של אברהם "לו ישמעאל יחיה"? ואיזו מידה טובה הוא מייחס לאברהם? 




	חלק ב: אברהם מקיים את הציווי של ה (כג-כז)



אברהם מקיים את מצוות ברית המילה 
בראשית יז 
(כג) וַיִּקַּח אַבְרָהָם אֶת יִשְׁמָעֵאל בְּנוֹ וְאֵת כָּל יְלִידֵי בֵיתוֹ וְאֵת כָּל מִקְנַת כַּסְפּוֹ כָּל זָכָר בְּאַנְשֵׁי בֵּית אַבְרָהָם 
	וַיָּמָל אֶת בְּשַׂר עָרְלָתָם בְּעֶצֶם הַיּוֹם הַזֶּה כַּאֲשֶׁר דִּבֶּר אִתּוֹ אֱלֹהִים:
(כד) וְאַבְרָהָם בֶּן תִּשְׁעִים וָתֵשַׁע שָׁנָה בְּהִמֹּלוֹ בְּשַׂר עָרְלָתוֹ:
(כה) וְיִשְׁמָעֵאל בְּנוֹ בֶּן שְׁלֹשׁ עֶשְׂרֵה שָׁנָה בְּהִמֹּלוֹ אֵת בְּשַׂר עָרְלָתוֹ:
(כו) בְּעֶצֶם הַיּוֹם הַזֶּה נִמּוֹל אַבְרָהָם וְיִשְׁמָעֵאל בְּנוֹ:
(כז) וְכָל אַנְשֵׁי בֵיתוֹ יְלִיד בָּיִת וּמִקְנַת כֶּסֶף מֵאֵת בֶּן נֵכָר נִמֹּלוּ אִתּוֹ: פ

רש"י בראשית יז, כו 
בעצם היום - בו ביום שנצטוה, ביום ולא בלילה, לא נתיירא לא מן הגוים ולא מן הלצנים, ושלא יהיו אויביו ובני דורו אומרים אילו ראינוהו לא הנחנוהו למול ולקיים מצותו של מקום.

עיין בפסוקים כג-כז וברש"י על פסוק כג, וענה:
א. אילו שתי תכונות טובה על אברהם לומד רש"י מהביטוי ב"ּעֶצֶם הַיּוֹם הַזֶּה"? וכיצד הן נלמדו מהביטוי?
ב. רשות -שאלת בקיאות: היכן (בהמשך) מצינו עוד שאברהם מיישם את אחת מן התכונות הללו?

